อย.สรุปยอดรวม 90 วัน เปิดให้ผู้ป่วยแจ้งครอบครองกัญชาตามกรอบกฎหมาย มีผู้มาแจ้งราว 21,000 คน แต่มีผู้ป่วยจำเป็นต้องใช้กัญชาต่อเพียง 100 คน
นพ.สุรโชค ต่างวิวัฒน์ รองเลขาธิการคณะกรรมการอาหารและยา (อย.) กล่าวว่าได้รับรายงานเบื้องต้น ยอดรวมผู้มาแจ้งครอบครองกัญชาช่วงนิรโทษตามกฎหมาย พ.ร.บ.ยาเสพติดให้โทษ(ฉบับที่7) พ.ศ.2562 ที่เพิ่งหมดเขตตามกำหนด 90 วัน ไปเมื่อวานนี้เป็นวันสุดท้ายนั้น เฉพาะเมื่อวานนี้มียอดผู้มาแจ้งประมาณ 3,000 คน ทำให้ยอดรวมผู้มาแจ้งครอบครองทั่วประเทศ รวมทั้งสิ้นประมาณ 21,000 คน          จากนี้ทุกอย่างจะดำเนินการไปตามกรอบกฎหมาย โดยผู้ป่วยป่วยที่จำเป็นต้องใช้กัญชาเพื่อการรักษาที่มาแจ้งครอบครองกัญชาไว้แล้ว จากวันนี้ยังสามารถมีกัญชาเดิมที่ใช้รักษาอยู่เพื่อการรักษาได้โดยไม่ต้องรับโทษตามกฎหมายจนกว่า จะมีกัญชาในระบบ ซึ่งคาดว่าจะดำเนินการได้ในช่วงเดือน ก.ค.- ส.ค.นี้ จากนั้นต้องกัญชาที่จะมีครอบครองได้ต้องสั่งจากตามระบบที่ถูกต้องโดยบุคลาการทางการแพทย์ที่ผ่านการอบรมจากหลักสูตรของกรมการแพทย์ หรือจากหลักสูตรของกรมการแพทย์แผนไทยและการแพทย์ทางเลือกเท่านั้น         อย่างไรก็ตาม จากข้อมูลจากการแจ้งครอบครองนั้นเบื้องต้นได้ตรวจสอบอย่างไม่เป็นทางการ พบในจำนวนผู้มาขอยื่นเรื่อง ส่วนใหญ่ระบุในเอกสารว่าเอากัญชามาใช้ เพื่อบรรเทาอาการปวด เมื่อย ปวดศีรษะ กังวล เครียด ซึ่งลักษะโรคดังกล่าวเป็นโรคที่มียารักษาอยู่แล้ว ไม่จำเป็นต้องใช้กัญชา ขณะที่โรคที่กัญชาจะมีประโยชน์ช่วยเสริมการรักษาได้ อาทิ โรคลมชักรักษายากในเด็ก ผู้ป่วยมะเร็งที่มีอาการคลื่นไส้ อาเจียนจากการได้รับยาเคมีบำบัด ผู้ป่วยปอกปลายประสาทอักเสบ กลับมีเพียง 100 คนเท่านั้น